Ģeoloģiskais dabas piemineklis **Imulas dolomīta klintis**

MK 175. noteikumu piel. Nr. 174

**Detalizēts apraksts**

**Adrese**

Kandavas novadā, Kandavas pagastā, daļēji dabas parkā un Natura 2000 teritorijā Abavas senleja.

Ģeogrāfiskās koordinātes E22° 36,923' un N56° 58,152', jeb x415821, y314809 LKS92 sistēmā.

**Ģeogrāfiskais novietojums**

Imulas senlejas un ielejas nogāzē, upes kreisajā krastā, depresijā starp Ziemeļkursas un Dienvidkursas augstienēm.

**Ģeoloģiskie veidojumi**

Senlejas nogāze, kas vienlaikus ir arī upes pamatkrasts, ar nelieliem, līdz 3-4 m augstiem, dolomīta, dolomītmerģeļu, māliežu un smilšakmeņu atsegumiem.

**Izmēri**

Dabas pieminekļa platība 1,96 ha.

**Debits**

-.

**Unikālās vērtības**

Stratigrāfiski nozīmīgi atsegumi.

**Ainaviskuma raksturojums**

Skaista Imulas senlejas ainava ar nelieliem atsegumiem un ūdenskritumu.

**Stratigrāfija**

Augšdevona Famenas stāva Elejas (lejasdaļā) un Jonišķu (augšdaļā) svītas. Jonišķu svītas dolomītos ir daudz labi saglabājušos pleckāju (spiriferīdu, kamarotēhiju, atirīdu) fosīlo atlieku. Jonišķu svītas hipostratotipiskais griezums.

**Uzbūve**

Dolomīta kāple ar ūdenskritumu. Raksturīgs iežu slāņojums atsegumos.

**Viela**

Dolomīta, dolomītmerģeļu, māliežu un smilšakmeņu atsegumi.

**Procesi**

Šobrīd atsegumu pastāvēšanu nodrošina Imulas upes sānu erozija, kas aktīvāka ir palu laikā.

**Citas vērtības**

Potenciāls dabas tūrisma objekts.

**Stāvoklis**

Stāvoklis vērtējams kā labs.

**Bojājumi**

Būtisku bojājumu nav, daļējs aizaugums ar krūmiem mazina ainavisko pievilcību.

**Apdraudējumi**

Nav.

**Dabas aizsardzība**

Objekta teritorijā atrodas Eiropas nozīmes biotopi - – karbonātisku pamatiežu atsegumi (8210).

**Apsaimniekošana**

Šobrīd apsaimniekošana nenotiek.

**Piezīmes**

**-**

**Novērtējumi**

Unikālās vērtības - 5

Ainaviskums - 3

Zinātniskais nozīmīgums:

Stratigrāfija - 5

Uzbūve - 3

Viela - 3

Procesi - 2

Citas vērtības - 3

Novērtējumu summa – 24

**Robežu izmaiņu pamatojums**

Esošā dabas pieminekļa robežas precizētas pieskaņojot tās zemes kadastru un lietojumveidu robežām izslēdzot no dabas pieminekļa teritorijas nevajadzīgi lielas lauksaimniecībā izmantojamo zemju platības. Teritorija nedaudz palielināta Imulas labajā krastā, no kurienes kreisā krasta atsegumi ir labi aplūkojami. Kopējā teritorijas platība samazinās no 3 ha uz 1,96 ha.

**Ieteikumi aizsardzībai un apsaimniekošanai**

Teritoriju nepieciešams saglabāt zinātniskiem ģeoloģijas (stratigrāfijas un paleontoloģijas) pētījumiem, gan kā ainaviski vērtīgu dabas veidojumu, kas ir potenciāli nozīmīgs dabas tūrismam. Nepieciešams izvietot informāciju par teritorijas dabas vērtībām, izlikt norādes un robežzīmes, kā arī labiekārtot pieeju lielākajam atsegumam un Saules ūdenskritumam.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.